**DĖL ROKIŠKIO RAJONO SAVIVALDYBĖS NEVYRIAUSYBINIŲ ORGANIZACIJŲ TARYBOS 2021 METŲ VEIKLOS ATASKAITOS**

2022 m. balandžio 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, Lietuvos Respublikos nevyriausybinių organizacijų plėtros įstatymu, Rokiškio rajono savivaldybės tarybos 2020 m. liepos 31 d. sprendimu Nr. TS-204 „Dėl Rokiškio rajono savivaldybės nevyriausybinių organizacijų tarybos nuostatų patvirtinimo“ patvirtintų Rokiškio rajono savivaldybės nevyriausybinių organizacijų tarybos nuostatų 8.7 papunkčiu ir Rokiškio rajono savivaldybės nevyriausybinių organizacijų tarybos 2022 m. balandžio 7 d. protokolu Nr. 2, Rokiškio rajono savivaldybės taryba n u s p r e n d ž i a:

Pritarti Rokiškio rajono savivaldybės nevyriausybinių organizacijų tarybos2021 m. veiklos ataskaitai (pridedama).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Gediminas Kriovė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS NEVYRIAUSYBINIŲ ORGANIZACIJŲ TARYBOS 2021 METŲ VEIKLOS ATASKAITOS“ AIŠKINAMASIS RAŠTAS**

2022-04-29

Rokiškis

**Parengto sprendimo projekto tikslai ir uždaviniai.**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu ir Lietuvos Respublikos nevyriausybinių organizacijų plėtros įstatymu bei Rokiškio rajono savivaldybės tarybos 2020 m. liepos 31 d. sprendimu Nr. TS-204 „Dėl Rokiškio rajono savivaldybės nevyriausybinių organizacijų tarybos nuostatų patvirtinimo“ patvirtintų Rokiškio rajono savivaldybės nevyriausybinių organizacijų tarybos nuostatų 8.7 papunkčiu, nevyriausybinių organizacijų taryba kartą per metus teikia veiklos ataskaitą savivaldybės tarybai.

**Šiuo metu esantis teisinis reglamentavimas.** Lietuvos Respublikos nevyriausybinių organizacijų plėtros įstatymas, Rokiškio rajono savivaldybės tarybos 2020 m. liepos 31 d. sprendimas Nr. TS-204 „Dėl Rokiškio rajono savivaldybės nevyriausybinių organizacijų tarybos nuostatų patvirtinimo“, Rokiškio rajono savivaldybės tarybos 2021 m. balandžio 30 d. sprendimas Nr. TS-95 ,,Dėl Rokiškio rajono savivaldybės nevyriausybinių organizacijų tarybos sudėties patvirtinimo“.

**Sprendimo projekto esmė.**

Ataskaita parengta pagal NVO tarybos nuostatuose numatytas funkcijas.

**Galimos pasekmės, priėmus siūlomą tarybos sprendimo projektą:**

**teigiamos** – Rokiškio rajono savivaldybės tarybos 2020 m. liepos 31 d. sprendimu Nr. TS-204 „Dėl Rokiškio rajono savivaldybės nevyriausybinių organizacijų tarybos nuostatų patvirtinimo“ patvirtintų Rokiškio rajono savivaldybės nevyriausybinių organizacijų tarybos nuostatų vykdymas;

**neigiamos** – nenumatyta.

**Kokia sprendimo nauda Rokiškio rajono gyventojams.**

Rokiškio rajono gyventojai turi galimybę susipažinti, kaip NVO dalyvauja priimant sprendimus savivaldybės nevyriausybinių organizacijų plėtros klausimais, kaip vyksta bendradarbiavimas tarp savivaldybės institucijų/ įstaigų ir nevyriausybinių organizacijų.

**Finansavimo šaltiniai ir lėšų poreikis**. Sprendimui įgyvendinti lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Jaunimo reikalų koordinatorius

(vyr. specialistas) Gediminas Kriovė